Diari Oficial de la Generalitat Valenciana


Sumari del DOGV 7920, del 18-11-2016 (2016/8646)

RESOLUCIÓ de 17 d'octubre de 2016, del Servei Territorial d'Indústria i Energia d'Alacant, per la qual s'atorga una autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, en la urbanització Campo de Golf La Finca, del terme municipal d'Algorfa, en la província d'Alacant, actualment titularitat de Repsol Butano, SA. Expedient número CBREDE/2016/9/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/8646


Data del document
:   17-10-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 17 d'octubre de 2016, del Servei Territorial d'Indústria i Energia d'Alacant, per la qual s'atorga una autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, en la urbanització Campo de Golf La Finca, del terme municipal d'Algorfa, en la província d'Alacant, actualment titularitat de Repsol Butano, SA. Expedient número CBREDE/2016/9/03. [2016/8646]  
  
Antecedents de fet  
La mercantil Gas Natural Cegas, SA, a través de representant degudament acreditat, va presentar, davant del Servei Territorial d'Indústria i Energia d'Alacant, escrit el 10 d'agost de 2016, pel qual se sol·licita autorització per a la transmissió de la titularitat de les instal·lacions d'emmagatzematge i distribució de GLP, en la urbanització Campo de Golf La Finca, del terme municipal d'Algorfa, en la província d'Alacant, que figuren a nom de Repsol Butano, SA. Aquesta petició, a més d'anar subscrita també pel representant del titular actual, expressa la voluntat d'aquest de transmetre les instal·lacions interessades, que les identifica en un annex amb el codi d'instal·lació 35636804.  
D'altra banda, en aquest mateix escrit el sol·licitant, Gas Natural Cegas, SA, comunica que està elaborant el projecte corresponent per a la transformació de les actuals instal·lacions de distribució de GLP en instal·lacions de distribució de gas natural, que serà presentat per a la seua autorització administrativa, una vegada autoritzada la transmissió de titularitat sol·licitada i perfeccionat l'oportú negoci jurídic.  
  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2016/9/03 incoat pel Servei Territorial d'Indústria i Energia d'Alacant.  
Consta com a antecedent la Resolució de 29 d'abril de 2004, de la Unitat Territorial d'Energia d'Alacant per la qual s'autoritza Repsol Butano, SA, per a la realització de les instal·lacions corresponents a la xarxa d'emmagatzematge i distribució de GLP, en la urbanització Campo de Golf La Finca, del terme municipal d'Algorfa, en la província d'Alacant, així com, l'acta de comprovació i posada en marxa de les instal·lacions. Expedient número CBREDE/2004/18/03.  
Gas Natural Cegas, SA, està inscrita en el Registre administratiu de distribuïdors de combustibles gasosos per canalització del Ministeri d'Indústria, Energia i Turisme, amb àmbit d'actuació nacional i número 7.  
  
Fonaments de dret  
La instrucció i resolució del present procediment administratiu correspon a la Generalitat, per estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les previstes que són competència de l'Administració General de l'Estat d'acord amb l'article 3.2 de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 46 bis.1 i 5 de la Llei 34/1998, de 7 d'octubre, del Sector d'Hidrocarburs i l'Ordre de 9 de febrer de 2001, de la Conselleria d'Indústria i Comerç, concordat amb l'article 22 del Decret 157/2015, de 18 de setembre, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució del present procediment.  
  
L'article 46 bis.1 de la Llei 34/1998, de 7 d'octubre, del Sector d'Hidrocarburs, estableix l'exigència d'autorització administrativa prèvia per a la transmissió de les instal·lacions de GLP a granel.  
Segons l'article 63.1 de la Llei 34/1998, de 7 d'octubre, del Sector d'Hidrocarburs, les societats mercantils que exercisquen l'activitat de distribució de gas natural han de tindre com a objecte social exclusiu el desenvolupament d'aquesta.  
D'acord amb l'article 46 bis.8 de la Llei 34/1998, de 7 d'octubre, del Sector d'Hidrocarburs, els titulars de les instal·lacions de distribució de GLP a granel hauran de sol·licitar a l'Administració concedent de l'autorització corresponent per a transformar-les per a la seua utilització amb gas natural, i hauran de complir les condicions tècniques de seguretat que siguen aplicables, i sotmetre's en tot a les disposicions normatives vigents per a les instal·lacions de distribució de gas natural.  
  
La disposició transitòria segona de la Llei 34/1998, de 7 d'octubre, del Sector d'Hidrocarburs, manté la vigència dels reglaments aplicables a matèries que són objecte de la Llei 34/1998, fins que se'n dicten uns altres de nous, en aquest cas, la normativa vigent és el Reglament de l'activitat de distribució de gasos liquats del petroli (Reial Decret 1085/1992, d'11 de setembre, pel qual s'aprova el Reglament de l'activitat de distribució de gasos liquats del petroli).  
En consideració d'això, complits els requisits i els procediments legals i reglamentaris establits en la legislació vigent aplicables, aquest Servei Territorial d'Indústria i Energia, resolc:  
  
  
Primer  
Atorgar, a l'empara del que disposa l'article 46 bis, de la Llei 34/1998, de 7 d'octubre, del Sector d'Hidrocarburs, l'autorització administrativa prèvia per a la transmissió de la titularitat, a favor de Gas Natural Cegas, SA, de les instal·lacions d'emmagatzematge i distribució de GLP a granel, ubicades en la urbanització Campo de Golf La Finca, del terme municipal d'Algorfa, en la província d'Alacant, actualment titularitat de Repsol Butano, SA, derivades de la Resolució de 29 d'abril de 2004, de la Unitat Territorial d'Energia d'Alacant, per la qual s'autoritza Repsol Butano, SA, per la realització de les instal·lacions, en el terme municipal d'Algorfa, en la província d'Alacant.  
  
Aquesta autorització queda subjecta a les condicions següents:  
1. El subjecte autoritzat disposa d'un termini de tres mesos, des de l'atorgament de l'autorització, per a efectuar la transmissió de la titularitat de les instal·lacions interessades. Es produirà la caducitat de aquesta autorització si transcorregut el termini esmentat aquella no ha tingut lloc.  
En el termini d'un mes des que es faça efectiva la transmissió esmentada, el titular de la present autorització, Gas Natural Cegas, SA, haurà de comunicar-ho a aquest servei territorial, aportant la documentació que ho acredite.  
2. Gas Natural Cegas, SA, haurà de sol·licitar davant del Servei Territorial d'Indústria i Energia d'Alacant en el termini d'un mes, comptat des de la data en què es realitze la transmissió de titularitat indicada en la condició 1a, l'autorització corresponent de transformació de les instal·lacions d'emmagatzematge i distribució de GLP a granel la transmissió de la qual s'autoritza per mitjà d'aquesta per a la seua utilització amb gas natural.  
Mentre es produeix la completa transformació de les referides instal·lacions d'emmagatzematge i distribució de GLP a granel, l'activitat de subministrament de GLP als consumidors finals serà realitzada per un comercialitzador al detall de gasos liquats del petroli a granel que complisca els requisits i les condicions establits en l'article 46 de Llei 34/1998, de 7 d'octubre, del Sector d'Hidrocarburs i resta de normativa vigent d'aplicació. En tot cas, Repsol Butano, SA, haurà de garantir el subministrament als consumidors finals en aplicació de la llei esmentada, el Reglament de l'activitat de distribució de gasos liquats del petroli i l'autorització administrativa derivada de l'autorització administrativa que li va ser atorgada per mitjà de la Resolució de 29 d'abril de 2004, de la Unitat Territorial d'Energia d'Alacant, fins a l'efectiu subministrament amb gas natural.  
Una vegada realitzada la transformació de les instal·lacions a gas natural, en el termini de 10 dies següents a la seua finalització, Gas Natural Cegas, SA, informarà aquest servei territorial, amb detall de les dades principals de les instal·lacions transformades, inversió i nombre i característiques, degudament agregades, dels punts de subministrament adaptats.  
3. El titular de la present autorització tindrà els drets, deures i obligacions arreplegats en la Llei 34/1998, de 7 d'octubre, del Sector d'Hidrocarburs i el seu desplegament reglamentari. En tot cas, Gas Natural Cegas, SA, haurà d'observar els preceptes, les mesures i condicions que s'establisquen en la legislació aplicable en cada moment a l'activitat de distribució de gas, i en especial, el que s'ha establit per al règim de separació d'activitats i comptabilitat interna segons els articles 58, 62 i 63 de la Llei 34/1998.  
4. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles d'acord amb la legislació corresponent, general o sectorial, i hagen de ser atorgades per altres administracions públiques o entitats, en particular les previstes en la regulació sobre Defensa de la Competència.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant, i  
- La notificació al sol·licitant (Gas Natural Cegas, SA) i al transmetent (Repsol Butano, SA)  
Aquesta resolució podrà ser revocada, amb tràmit d'audiència previ, en el moment que s'observe l'incompliment del que disposa o la inobservança de les condicions que s'hi imposen.  
  
Contra aquesta resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia en el termini d'un mes, d'acord amb el que estableix l'article 122 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
Alacant, 17 d'octubre de 2016.- El cap del Servei Territorial d'Indústria i Energia: Matías P. Mas Gisbert.